Սալվատորե Քվազիմոդոն ծնվել է 1901 թ. օգոստոսի 20-ին՝ Մոդիկայում (Սիրակուզա), կղզիաբնակ ծնողների ընտանիքում: Սկզբում նրան տալիս են տեխնիկական գիտություններ ուսումնասիրելու, բայց որոշ ժամանակից հետո — դա նրա կյանքի ամենադաժան շրջանն էր — ստիպված է լինում ընդհատել ուսումը: 1921 թ. Հռոմում, նա սկսում է հունարեն և լատիներեն լեզուներ ուսումնասիրել: Քվազիմոդոն իր երիտասարդ տարիներին բավական շատ է թափառում (եղել է Իտալիայի տարբեր մասերում՝ Կալաբրիայում, Լիգուրիայում, Սարդենիայում, Լոմբարդիայում, Վալտելլինայում): Վերջ տալով իր թափառումներին, նա հաստատվում է Միլանում և այնտեղի կոնսերվատորիայում սկսում է ավանդել իտալական գրականության: Միլանի շաբաթահանդեսներից մեկում Քվազիմոդոն մի քանի տարի զբաղվել է նաև թատերական քննադատությամբ: 1959 թ. արժանացել է Նոբելյան մրցանակի: